  Майя Бывальцева Гуртлэн араз 28 автоклубъёс но 2 библиобусъёс Удмуртиысь 1 сюрс пала гуртъёсы вуылозы. Со сярысь элькун тӧролэн но кивалтэтлэн пресс-службазы ивортӥз. Шулдыръяськон ужрадъёсты ортчытэм сяна, автоклубъёс гурт интывылэз азинтонъя ужрадъёс пумысен кенешонъёсты но нуыны юрттозы. Автоклубъёслы луыса 2021-тӥ арын Удмуртиын 13 ужрадъёс ортчытэмын ни, отчы 1 сюрс 200 адями пыриськиз. Озьы ик 2021-тӥ арын йӧскалык ӵектос улсын ми кык лулчеберет юртъёс пуктомы но кык лулчеберет юртэз рос-прос выльдомы, нош «Единая Россия» партилэн «Культура малой Родины» ӵектосэзъя 25-лэсь трос лулчеберет юртъёс тупатъямын луозы Александр Бречалов, Удмуртилэн тӧроез2020-тӥ арын автоклубъёс 758 гуртъёсы 900-лэсь трос пол потазы. Удмуртиысь творчествоя коллективъёслэсь концертъёссэс 75 сюрс учкисьёс адӟыны быгатӥзы. Тодэ вайытом, кылем арын «Культура» йӧскалык ӵектосъя Удмуртия тямыс автоклубъёс басьтӥз. Тегъёс: Лулчеберет Ижкар Удмуртия гурт АлександрБречалов Гуртлэнарез  